Lav et referat af nedenstående tekst:

Tekst:
Politikere fra hele landet stimler i denne uge sammen i Aalborg Kongres & Kultur Center. Kommunernes Landsforening holder topmøde, og det samler kommunalpolitikere samt folketingsmedlemmer og partiledere. -	Der er nogen, der kalder det en fætter-kusine-fest, men her har vi muligheden for at inspirere hinanden alle 98 kommuner imellem, siger borgmester i Frederikshavn Kommune, Birgit S. Hansen fra Socialdemokratiet. Hun tilføjer, at det også har en betydning, at landspolitikerne deltager og hører, hvad kommunalpolitikerne har at sige: -	Vi får mulighed for at tale med vores folketingsmedlemmer og de partiledere, der kommer, så det er beslutningstagere i Danmark, der har velfærden i vores hænder. Krigen i Ukraine er på dagsordenen I år er det særligt krigen i Ukraine, der fylder, og den enorme flygtningeopgave, der venter kommunerne. Temaet for topmødets første dag er ”Fremtidens Velfærd”, og derfor skal det blandt andet diskuteres, hvordan man bevarer velfærden samtidig med, at der nu er krig i Europa. -	Udfordringerne globalt kommer også til at ramme vores kommuner her i Nordjylland. Jeg glæder mig til at tale med mine kollegaer om, hvad det er, de gør i forhold til de ukrainske flygtninge, og jeg tror, vi kan inspirere hinanden i den forbindelse, siger Per Bach Laursen fra Venstre, der er borgmester i Vesthimmerlands Kommune. Se indslag fra KL's topmøde herunder: I Frederikshavn Kommune er det også de ukrainske flygtninge, der fylder meget blandt kommunens politikere og medarbejdere: - Når der er krig i Europa, så betyder det noget for vores virksomheder, og det betyder noget for kommunerne decideret på energiudgifterne. Derudover må vi også sige, at de penge, som Danmark med rette skal bruge på forsvar, der har vi i kommunerne hejst flaget og har sagt, at vi også skal huske, at vi skal bevare en stærk velfærdsstat, siger Birgit S. Hansen. Første topmøde siden valg Der vil være nogle nye ansigter blandt topmødets deltagere. Det er første topmøde i KL, siden kommunalvalget i november 2021, og derfor har der været udskiftning på nogle af borgmesterpladserne. Bestyrelsen skal også udskiftes. KL’s bestyrelse vælges på det første delegeretmøde efter et kommunalvalg, og medlemmerne vælges for en fire-årig periode. Bestyrelsen består af 17 kommunalpolitikere, og pladserne er fordelt mellem partier og lokal-lister efter stemmetallene på landsplan. I den nuværende bestyrelse sidder fire nordjyske politikere: Thomas Kastrup-Larsen (Aalborg), Birgit S. Hansen (Frederikshavn), Leon Sebbelin (Rebild) og Per Clausen (Aalborg). TV2 Nords politiske analytiker, Søren Wormslev, har skrevet om valget til bestyrelsen i artiklen herunder: Fredag fortsætter topmødet i Aalborg. Temaet for fredagens møde er ”Den Grønne Omstilling”.

Referat:
For første gang i tre år kan kommunalpolitikere torsdag og fredag mødes fysisk til kommunalpolitisk topmøde. Det sker i Aalborg.